บลจ.กรุงไทยเปิดกองตราสารหนี้ 6 เดือนชูผลตอบแทน 2% เสนอขาย 23-28 ก.ค.
นางชวินดา หาญรัตนกูล กรรมการผู้จัดการและประธานเจ้าหน้าที่บริหาร บริษัทหลักทรัพย์จัดการกองทุน กรุงไทย จำกัด (มหาชน) (KTAM) เปิดเผยว่า บริษัทเปิดจำหน่ายกองทุนเปิดกรุงไทยตราสารหนี้ เอฟไอเอฟ เอ็นแฮนซ์ 25 (KTFFE25) เสนอขายในวันที่ 23-28 กรกฎาคม 2558 อายุโครงการ 6 เดือน เน้นลงทุนตราสารหนี้ต่างประเทศ ประกอบด้วย MTN ที่ออกโดย Banco ABC (Brasil) ,MTN ที่ออกโดย Banco Santander (Brasil) S.A.,MTN ทออกโดย Tuekiye IS Bankasi A.S,เงินฝากประจำ PT Bank Rakyat Indonesia (PERSERO ) Tbk ,เงินฝากประจำ Yapi ve Kredi Bankasi A.S.ในสัดส่วนสถาบันการเงินละ 20% ของมูลค่าทรัพย์สินสุทธิของกองทุน ผลตอบแทนประมาณ 2.00% ต่อปี
22 ก.ค. 2558

นางชวินดา หาญรัตนกูล กรรมการผู้จัดการและประธานเจ้าหน้าที่บริหาร บริษัทหลักทรัพย์จัดการกองทุน กรุงไทย จำกัด (มหาชน) (KTAM) เปิดเผยว่า บริษัทเปิดจำหน่ายกองทุนเปิดกรุงไทยตราสารหนี้ เอฟไอเอฟ เอ็นแฮนซ์ 25 (KTFFE25) เสนอขายในวันที่ 23-28 กรกฎาคม 2558 อายุโครงการ 6 เดือน เน้นลงทุนตราสารหนี้ต่างประเทศ ประกอบด้วย MTN ที่ออกโดย Banco ABC (Brasil) ,MTN ที่ออกโดย   Banco Santander (Brasil) S.A.,MTN ทออกโดย Tuekiye IS Bankasi A.S,เงินฝากประจำ PT Bank Rakyat Indonesia (PERSERO ) Tbk ,เงินฝากประจำ Yapi ve Kredi Bankasi A.S.ในสัดส่วนสถาบันการเงินละ 20% ของมูลค่าทรัพย์สินสุทธิของกองทุน ผลตอบแทนประมาณ 2.00% ต่อปี
พร้อมทั้ง บริษัทยังอยู่ในระหว่างการเปิดจำหน่ายรอบใหม่ (Roll Over) ของกองทุนเปิดกรุงไทยประจำ 3 เดือนคุ้มครองเงินต้น 2 (KTFIX3M2) อายุ 3 เดือน เสนอขายถึงวันที่ 24 กรกฏาคม 2558 เน้นลงทุนในพันธบัตรธนาคารแห่งประเทศไทย 81% ของมูลค่าทรัพย์สินสุทธิของกองทุน ส่วนที่เหลือลงทุนในเงินฝากธนาคารทิสโก้ จำกัด (มหาชน) ผลตอบแทนประมาณ 1.15% ต่อปี
สำหรับแนวโน้มอัตราผลตอบแทนของตราสารหนี้ในประเทศปรับตัวลดลงเกือบทุกช่วงอายุ โดยมีแรงซื้อเข้ามาตลอดสัปดาห์จากความคาดหวังว่าอาจมีการปรับลดอัตราดอกเบี้ยนโยบายลงอีกรอบหลังรัฐมนตรี ว่า การกระทรวงการคลังออกมาแถลงว่าเศรษฐกิจไทยในครึ่งปีหลังจะขยายตัวต่ำกว่าในครึ่งปีแรก นอกจากนี้ ยังมีแรงซื้อจากนักลงทุนต่างชาติที่อาจเข้ามาซื้อเพื่อหวังทำกำไรจากอัตราแลกเปลี่ยนอีกรอบ โดยในช่วงสัปดาห์ที่ผ่านมานักลงทุนต่างชาติมียอดซื้อสุทธิจำนวน 10,637 ล้านบาท สำหรับปัจจัยที่ต้องติดตามในสัปดาห์นี้ยังคงเป็นแนวโน้มการฟื้นตัวของเศรษฐกิจ โอกาสของการปรับลดอัตราดอกเบี้ยนโยบาย และการเคลื่อนไหวของตลาดตราสารหนี้ต่างประเทศ
อัตราผลตอบแทนของพันธบัตรรัฐบาลสหรัฐอเมริกาอายุตั้งแต่ 3 ปีลงมาปรับตัวเพิ่มขึ้นตามแนวโน้มการปรับเพิ่ม Fed Fund Rate ในปีนี้ หลังประธานเฟดได้แถลงต่อคณะกรรมการการเงินของสภาผู้แทนฯว่าเฟดมีแนวโน้มที่จะปรับขึ้นอัตราดอกเบี้ยนโยบายในปีนี้ หากเศรษฐกิจสหรัฐขยายตัวตามคาด ในขณะที่พันธบัตรอายุมากกว่า 3 ปี อัตราผลตอบแทนปรับตัวลดลงจากการที่นักลงทุนยังคงเพิ่มสัดส่วนการลงทุนในสินทรัพย์ปลอดภัยจากความกังวลเกี่ยวกับภาวะเศรษฐกิจโลกถึงแม้วิกฤตหนี้กรีซจะคลี่คลายไปแล้วก็ตาม
โดยสรุปอัตราผลตอบแทนของตราสารหนี้อายุคงเหลือ 2 ปี ปรับตัวเพิ่มขึ้น 3 bps. มาอยู่ที่ 0.68% ต่อปี อายุคงเหลือ 5 ปี ปรับตัวลดลง -1 bps. มาอยู่ที่ 1.67% ต่อปี และอายุคงเหลือ 10 ปี ปรับตัวลดลง -8 bps.มาอยู่ที่ 2.34% ต่อปี สำหรับปัจจัยที่ต้องติดตามในสัปดาห์นี้ยังคงเป็นท่าทีของเฟด เกี่ยวกับช่วงเวลาในการเริ่มปรับขึ้นอัตราดอกเบี้ยนโยบาย รวมถึงทิศทางเศรษฐกิจจีน ซึ่งอาจส่งผลต่อความผันผวนของตลาดและต่อทิศทางการเคลื่อนไหวของอัตราผลตอบแทนของตราสารหนี้
ทั้งนี้ ที่ประชุมคณะกรรมการจัดการลงทุน มีมติจ่ายเงินปันผล กองทุนรวมอสังหาริมทรัพย์ และสิทธิการเช่าเทสโก้ โลตัส รีเทล โกรท (TLGF) ครั้งที่ 13 และลดเงินทุนจดทะเบียน ครั้งที่ 12 สำหรับผลการดำเนินงานระหว่างวันที่ 1 มีนาคม ถึงวันที่ 31 พฤษภาคม 2558 โดยจ่ายเงินปันผลในอัตราหน่วยลงทุนละ 0.2060 บาท ในวันที่ 17 สิงหาคม 2558 และจ่ายคืนลดเงินทุนจดทะเบียน ในอัตรา 0.0062 บาท ในวันที่ 18 สิงหาคม 2558 คิดเป็นเงินทั้งสิ้นประมาณ 496 ล้านบาท
               